I metai. 


— 


1938 m. rugsėjo 9 d. 

Myliu aš tėvynę, 

Tą brangią šalelę, 

Gimtinį kaimelį, 

Siaudų pastogėlę. 
Myliu motinėlę, 
Kuri užaugino, 
Myliu tą žemelę, 
Kuri mus maitina. 

Myliu vyturėlį, 

Kurs padangėįj gieda, 

Kai pavasarėlį 

Skleidžias pirmas žiedas. 


Myliu aš Dievulį 

Ir dangaus grožybes... 
Myliu vakarėlį, 

Kai žvaigždės sužiba. 


R. Guobys. 
CDG 

Žaliasis tiltas 


Kartą Jonelio tėvelis išsirengė 
pasivaikščioti ir pasiėmė jį su sa- 
vimi. Nuėjo prie Neries upės ir 
pasuko prie Žaliojo tilto. Tokio 
tilto  Jonelis nebuvo dar matęs: 
visas iš geležies, žaliai nudažytas, 
platus ir ilgas. Jonelis matė, kaip 
tiltu važiavo ir ėjo ten ir atgal 
daugybė žmonių. Jonelis pakalbi- 
no tėvelį pereiti tiltu kiton Neries 
pusėn. Tėvelis sutiko. 

Ėjo jiedu dešine tilto puse, kar- 
tu su visais žmonėmis. Kita tilto 
„puse ėjo žmonės priešinga kryp- 
"timi. Tilto viduriu važiavo vežimai 
ir automobiliai ir taip pat laikėsi 
dešiniosios pusės. 

— Žiūrėk, Joneli, kaip tvarkin- 
gai žmonės eina ir važiuoja tiltu. 
Jei jie nesilaikytų dešiniosios pu- 
sės, kiltų suirutė, vienas su kitu 
susidurtų, vienas kitam trukdytų 


— O tai aš jau ir seniau žino- 
jau,—pasigyrė Jonelis. - Taip rei- 
kia elgtis miesto gatvėse ir visuo- 
se keliuose. 

— Gerai sakai, sūnau, —pagyrė 
tėvelis, —ir visuomet tokios tvar- 
kos ir pats laikykis. 

„Pasibaigė tiltas. Jo gale stovė- 
jo policininkas ir tvarkė judėjimą. 

Kai išėjo iš tilto, tėvelis pra- 
dėjo pasakoti: 

— Šioje vietoje tiltas pastaty- 
tas labai labai senai. Per šį tiltą 
reikėjo važiuoti į vakarus, į Lietu- 
vos gilumą, tad buvo dabojama, 
kad tiltas būtų tvarkoje. 


— Per ši tiltą, tur būt, veržėsi 


ir mūsų priešai, — pastebėjo Jo- 
nelis. 

+“— Ir ne- kartą, —atsakė: tėvelis. 
— Per jį ėjo kryžiuočiai, rusai, 
švedai, prancūzai, — ir visi nešė 
miestui pragaištį. Už tai prie pat 
tilto, šiame kalnelyje, stovėjo pi- 
laitė, kuri gynė perėjimą per tiltą. 
Dabar šiame kalnelyje įtaisyta ko- 
plytėlė, o joje yra nešančio kry- 
žių Kristaus figūra. Ta figūra pa- 
statyta tais metais, kai Vilniuje 
šiautė didelis maras. Mūsų tėvai, 


statydami ją, tikėjo, kad būsią ap- 
saugoti nuo šios baisios ligos. Ir 
tikrai, po to maras daugiau nesi- 
kartojo. 


Petras Vileišis su Žmona. 

Jonelis dar kartą atsigrįžo į 
tiltą ir gėrėjosi juo. 

— O ar žinai, kas šį tiltą pa- 
statė? — paklausė Jonelis tė- 
velio. 

— Žinau ir tau pasakysiu, — 
atsakė tėvelis. — Jį statė lietuvis 
inžinierius Petras Vileišis. Petras 
Vileišis buvo didelis mūsų veikė- 
jas, pirmojo dienraščio įsteigėjas 

ir šiaip daug pasidarbavęs mūsų 
tautos gerovei. Už tai jį visa mū- 
sų tauta gerbia ir jo vardą stato 
greta mūsų patriarko daktaro Jono 
Basanavičiaus vardo. 

— Kaip matau, Vilniuje kiek- 
vienas kampelis primena labai 
daug įvairiausių nuotykių iš mūsų 
praeities, — pastebėjo Jonelis ir gi- 
liai atsiduso. 


000 


Čigonas bitininkas 


Prie kelio stovėjo didelis 
medis. Tame medyje buvo 
apsigyvenęs širšių spiečius. 

Kartą pro tą medį ėjo či- 
gonas. Pamatęs belakstančias 
apie medį širšes, jis pagal- 
vojo: 

— A, tai čia bitės. Mano 
tėvas buvo bitininkas ir aš bū- 
siu bitininkas. 

e" Ir ėmė lipti medin. Prili- 
pes prie kiaurinės, jis pajudi- 


no korius. Pasipylė daugybė 
širšių ir apipuolė bitininką. 
Čigonas supyko, pasipurtė ir 
sako: 

— A, tai velnio bitės, vel- 
nio ir medus. 

O širšės vis gelia ir gelia. 
Neišlaikė čigonas širšių gilimo 
ir pasileido per šakas. Ša- 
kos tik tra-tra-triokšt, čigonas 
ru-ru-rust į žemę ir guli pus- 
gyvis. 


Jono dviratis 


— Ei, iš kelio bėk, Onyte! — 
Šaukia Jonas pusbalsiu 

fr važiuoja, tartum vėjas, 
Savo darbo dviračiu. 


Jojo dviratis neblogas: 
Skrenda, bėga nuolatos, 
Rėmai medžio, ašys vinio, 
Ratai verpstės motinos. “ 


Taip Jonukui bevažiuojant, 
Ratas akmenį užkliuvo. 

Na, tai, mieli, spręskit patys, 
Kaip mūs Jonui tuomet buvo! 


M. Pumputis. 

Tikrasis sūnus 


Viename mieste gyveno 
turtingas pirklys. Jis turėjo 
vieną sūnų, kurį jis buvo iš- 
siuntęs su reikalais į tolimus 
kraštus. Tas pirklys netikėtai 
mirė, kai jo sūnus dar nesi- 
rengė grįžti namo. 

Palaidojo pirklį. Visi laukė 
jo sūnaus pargrįžtant. Ir štai 
„vieną dieną ateina trys jauni- 
kaičiai: sakosi esą mirusio 
pirklio sūnūs ir kiekvienas jų 
reikalauja tėvo palikimo. Ka- 
dangi tikrasis pirklio sūnus 
buvo seniai išvykęs iš namų, 
tai niekas jo nepažino ir nie- 
kas negalėjo pasakyti, kuris 
iš šių jaunikaičių esąs pirklio 

įpėdinis. Byla pateko teisman. 
Teisėjas ilgai galvojo, kaip 


galima būtų pažinti tikrąji 
pirklio sūnų. Pagaliau, jis liepė 
atnešti mirusiojo atvaizdą, 


paišeliu padarė krūtinėje žen- 
klą ir tarė: 
— Kas jūsų pataikys strėle 


į parašytąjį ženklą, tas gaus 
palikimą. 

Paėmė lanką pirmasis jau- 
nikaitis, prisidėjo strėlę prie 
akies ir paleido. Strėlė ismigo- 
šiek tiek žemiau ženklo. 

Antrasis jaunikaitis patai- 
kė kiek aukščiau. 

Pagaliau, atėjo eilė šauti 
trečiajam. Ir jis paėmė lanką, 
pradėjo taikyti, bet staiga pa- 
balo, sudrebėjo, metė lanką ir 
strėles ir gailiai apsiverkė. 

— Ne, — tarė jis pro aša- 
ras: — aš nepakėlsiu rankos: 
nė prieš mano tėvo atvaizdą. 
Geriau neduokite man jo pa- 
likimo. 

— Dabar mar aišku, kad 
tu esi mirusiojo pirklio sū- 
nus, — tarė teisėjas. — Tiedu, 
kurie šaudė į atvaizdą, nėra 
mirusiojo vaikai. Sūnus nepa- 
norės sužeisti tėvo širdies nė 
atvaizde. 


Arklys ir kareivis 


Turkų kare vieną arabą 
sunkiai sužeidė. Jis nugriuvo 
nuo arklio, o kojos įsipainiojo 
kilpose.. Arklys prigulė, ir rai- 
telio kojos iškrito iš kilpų. 
Tada arklys dantimis sučiupo 
savo šeimininką už rūbų ir 
su juo paršvilpė į gimtąjį kai- 


mą. Čia sužeistajam sutvarstė 
žaizdas. Jis jau pradėjo sveikti, 
kai sužinojo labai liūdną ži- 
nią: jo arklys staiga apsirgo 
ir išdvėsė. Arabo sielvartas toks 
buvo didelis, kad jo žaizdos 
vėl prakiuro. Po kelių dienų 
numirė ir arabas. . 


——i- 265 ———— 

Švenčionių parap. vaikučiai po pirmos Komunijos. 
"Jų tarpe kun. dek nas Dubietis ir kun. Verikas. 


Varnėnas : 


Prisijaukino senas medžio- 
tojas Motiejus varnėną ir pra- 
mokė ji kalbėti. Pareis, būda- 
vo, senis namo ir šaukia: 

— Varnėnuk, kurt tu? 

varnėnas tuojau atsi- 
liepia: | 

— Aš čia, seneli! 

Varnėnas labai patikęs Juo- 
zeliui, kaimyno berniukui. Jis 


dažnai atbėgdavęs pas senelį 


varnėno pasižiūrėti. 
Kartą Juozelis atbėgo pas 
senelį, žiūri — senelio nebėra 


namie. Jis pagavo varnėną, 
įsidėjo kišeniun ir rengėsi 
bėgti namo. Tuo metu Motie- 
jus iėjo pirkelėn ir tuojau pa- 
klausė: 

— Varnėnuk, kur tu? 

— Aš‘ čia, senėli! —sūriko 
varnėnas Juozelio kišeniuje. 

Juozeliui koktu pasidarė. 
Jis išleido varnėną ir spruko 
namo. . 

Nuo to laiko jis jau nebe- 
silankė pas senelį: labai gė- 
dinosi. l 

ŠIRDELĖ 


(Pasaka) 


Gyveno karalius, kuris turėjo 
sūnelį, vardu Kūnutį, ir dukrelę, 
vardu Širdelę. Širdelė buvo labai 
graži ir gera karalaitė. Maloniau- 
sias jos darbas buvo g'oboti ir 
šelpti vargšus ir naslaičius. Užtat 
visi ją labai mylėjo: karalius, po- 
nai ir visi žmonės. Visi tik di- 
džiavosi ir kalbėjo apie savo my- 
limiausią karalaitę Širdelę. 

Ir buvo gera Širdelei tarp sa- 
vujų, tarp „mylimųjų. Džiaugėsi ir 
Kūnaitis savo sesutės laime. 

Bet nelaimė. Karalius vedė pik- 
tą raganą, kuri pasirodė ne tik 
pikta, bet ir baisiai klastinga. 

Visi žmonės nustebo ir nuliūdo 
dėl savo mylimiausios Širdelės, 
bijodami, kad piktoji pamotė jos 
nenuskriaustų. O Širdelė labai mei- 
liai sutiko savo pamotę ir džiau- 
gėsi turėsianti savo draugę ir glo- 
bėją. Jai dargi galvon neatėjo, kad 
už gera blogu kuomet nors būtų 
užmokama. 

Tačiau skaudžiai apsiriko. Ra- 
gana, nors rodė Širdelei linksmą 
veidą ir elgėsi su ja maloniai, bet 
buvo tvirtai pasiryžusi pirmiausia 
Širdelę, o paskiau Kūnutį pražudyti 
arba savo tarnais padaryti. Visi 
dvariškiai dažnai įspėdavo karalių, 
kad ragana gali karalaitę nuskriau- 
sti, kad nereikia Širdelės laikyti 
raganos globoje. 

Labiausiai rūpinosi Širdelės li- 
kimu karaliaus brolis Tautmyla. 
Karalius prižadėdavo savo brolio 
ir dvariškių patarimų paklausyti, 
bet, būdamas minkštabūdis, leng- 
vai duodavosi pamotės ir jos gi- 
minių prikalbamas. 

„Tačiau, kol buvo gyvas Taut- 


myla, pamotė nedrįso nieko bloga. 


daryti Sirdelei. 


Bet nelaimė, Tautmyla, 


nos klastingumu ir karaliaus niek- 
šiškumu kankinamas, sunkiai ap- 
sirgo ir staiga mirė. Mirdamas 
prašė brolio neužmiršti Širdelės 
ir atskirti ją nuo raganos. 

Karalius prisiekė brolio prašy- 
mą išpildyti. Bet, deja, tos prie- 
saikos neišpildė. Kasdien pasijus- 
davo didesnės raganos giminių įta- 
koj, visai nesirūpindamas savo duk- 
rele. Galop ir pats karalius pasi- 
mirė. Visa valstybė, visi turtai ir 
Širdelė atsidūrė pamotės malonėje. 

Prasidėjo sunkios Širdelei die- 
nos. Pamotė kiekviename žings- 
nyje skriaudavo ją, išjuokdavo, 
blogiausius drabužius jai liepdavo 
dėvėti, savo dukterims tarnauti. 
Matė tai dvariškiai, girdėjo visi 
žmonės. Vieni liūdėjo, prieš ra- 
ganą murmėjo, kiti, jos papirkti, 
tylėjo, dar kiti bijojo. Bet labiau- 
siai liūdėjo Širdelės brolis Kūnu- 
tis. Liūdėjo dėl Širdelės ir dėl sa- 
vo ateities. 

Kartą, savo mylimiausios auk- 
lės lydima, išėjo Širdelė į girią 
pasivaikščioti. Ilgai ji ten žaidė ir 
džiaugėsi paukščiais ir žiedeliais. 

Bežaizdama, bebėgiodama pa- 
matė gražią baltai raudoną obuolį. 
Norėjo jį nutverti, bet obuolys 
ėmė ritėti, karalaitė ėmė vytis, bet 
obuolys vis toliau ritėjo. Obuolys 
ritėjo taip greitai, kad auklė 
nebepajėgė kartu bėgti, pasiliko ir 
pametė karalaite iš akių. Kuomet 
Širdelė nubėgo labai toli, į pat gi- 
lumą, staiga iš tankumyno iššoko 
ragana (nes tai raganos buvo obuo- 
lys) ir su šluota sulaikė obuolį, 
Tuomet karalaitė paėmė obuolį, 
paragavo ir pavirto Jėle. Ragana 
stvėrė lėlę, nusinešė pas savo gi- 


„mines ir atidavė ją savo vaikams 
raga: . 


žaisti. Nuo to laiko karalaitė liko 

žaisliuku. Raganos dukters mėty- 
davo ją, tampydavo, pajuokdavo 
per dienų dienas, o naktį pames- 
davo ją po lova. 

Kentėjo Širdelė ir laukė išgel- 
bėjimo. Ne kartą apsiverkdavo 
graudžiomis ašarėlėmis. Ragana ir 
jos dukterys buvo labai patenkin- 
tos pasiekusios savo tikslą. Ta- 
čiau visi ponai ir žmonės, kurie 
atsimindavo savo mylimąją kara- 
laitę Širdelę, labai liūdėjo jos ne- 
tekę. Bet labiausiai liūdėjo Širde- 
lės brolelis Kūnutis. Jis tik vienas 
suprato, kad jo seselę pamotė už- 
kerėjo, į lėlę pavertė. Ne kartą 
matė, kaip lėlė-Širdelė, pamotės 
vaikų tampoma, ašarotomis aku- 
tėmis į jį žiūrėdavo ir maldaudavo. 
Kūnutis tik kumšteles suspausdavo, 
bet nieko padaryti negalėjo — ne- 
turėjo jėgų atimti ir nežinojo, kaip 
ją atkerėti. 

Kartą Kūnutis maudėsi upėje. 
Išsimaudęs atsisėdo ant kranto ir 
gailiai ztsiduso: 

— Sunku man, 
Širdelės gyventi. 

Išgirdo geroji upės laumė, išsi- 
nėrė ji iš upės ir tarė: 

— Sveikas, taurusis karalaiti! 

— Kas tu? — paklausė išsi- 
gandęs karalaitis. 

. — Esu geroji upių laumė Ne- 
ris. Atėjau pasakyti, kaip Širdelę 
išgelbėti. Sunkus tai darbas, nes 
žiaurūs tavo pamotės burtai. Yra 
tik vienas kelias jai vaduoti. Rink 
drąsuolius, kaip tu esi, daryk nar- 
sius karių pulkus, greit proga ateis, 
kuomet galėsi lėlę-Širdelę išva- 
duoti. Tik, žiūrėk, niekuomet ra- 
Bana nepasitikėk. Išvadavęs savo 
krauju ją; nuplauk, o dešimtą die- 
ną ji burtus pames, 

„ Tai pasakius, geroji laumė pa- 
Sinėrė vėl-vandenin. || 

Susimąštė vargšas ` Kūnutis: 'ra- 
Bana žiauri, galinga ir turtinga, 
O jis vienas... 


Kūneliui, be 

— Nepajėgsiu... — išsiveržė iš 
jo suvargintos krūtinės. Tačiau pri- 
siminęs savo pasiryžimą ir laumės 
pranašavimą, vėl pasižadėjo rankų 
nenuleisti. 

O pamotė, paveldėjusi didžius 
turtus ir plačią šalį, šeimininkavo, 
viską eikvojo, širšo, siautė. Suma- 
nė dargi Kūnutį pražudyti, kad ne- 
būtų nė vieno teisėto šalies pavel- 
dėtojo po jos mirties. Tačiau Kū- 
nutis nesidavė jokiais būdais vilio- 
jamas. 

Laikas bėgo. Kūnutis kentė: gaila 
Širdelės, gaila koneveikiamos gim- 
tosios šalies. 

Pagaliau, pajuto raganos prie- 
šas, piktas raganius, kad pamotės 
valstybė nusilpnėjo, užpuolė ją ir 
pavergė. Prasidėjo kita vergovė 
Kūneliui ir dargi pačiai raganai. 

Apsigalvojo pamotė, nuėjo pas. 
Kūnutį ir sako: 

— Zinai, gražusis  karalaiti, 
mano mielusis sūneli, tu turi savo 
draugų, aš savo. Susijunkime ir 
bendromis jėgomis priešą iš savo 
šalies išvykime, . 

— Neisiu, — atsakė  karalai- 
tis, — tau, piktajai raganai, pa- 
dėti, bet tuoj tave kardu nudobsiu 
už Širdelę, kurią tu užkerėjai. 

Nusigando pamotė, puolė ant 
kelių ir ėmė maldauti: 

— Nežudyk, pasigailėk, miela- 
sai, kam tau mane žudyti, aš pati 
ją tau atiduosiu. 

Kūnutis pamanė, 
dovanojo. 

Ragana savo pažadėjimą ište- 
sėjo ir Širdelę atidavė. Neapsako-- 
mai nudžiugo Kūnutis atgavęs se- 
selę-lėlę. Nudžiugo ir pati Širdelė.. 
Ziūrėjo į savo brolelį— gelbėtoją, 
ir džiaugsmo. ašarėlės per skruo- 
stelius jai riedėjo. Tik kalbėti ne- 
galėjo. 

Prisiminęs laumės patarimą, 
ryžosi tuoj Širdelę gaivinti. Stvėrė 
aštrųjį plieno kardą, smeigė jį pa- 


pamanė ir 

čion savo krūtinėn, iš kurios pasi- 
liejo kraujas, kai iš upės vanduo. 
Tuo krauju ėmė plauti Širdelę — 
mažytes rankutes, veidelius, gal- 
velę... po dešimčią kartų, kad tik 
greičiau išgydžius. 


Tuo tarpu pranešė jo draugai, 
kad piktasis raganius vėl užpuolė 
raganą ir nori galutinai visą šalį 
pavergti. Pagailo Kūnučiui raganos, 
paliko auklėms Širdelę, sėdo ant 
žirgo ir nujojo su savo draugais 
į pagalbą pamotei. 

Silpni ir išblyškę buvo Kūnučio 
veidai, © iš pervertos krūtinės 
kraujas tekėjo. Tačiau nė vienas 
karys nedrįso paklausti. 


Kaip liūtas puolė priešą, kuris 
neišlaikė ir pabėgo. Kūnutis, išvi- 
Jęs priešą, nieko nedelsdamas, nu- 
siskubino namo. Tikėjosi tuoj savo 
Sirdelę sveiką pamatysiąs, nes jau 
buvo devinta diena nuo jos išva- 
davimo. Tačiau vos suskubo namo 
sugrįžti, kai įkandin atbėgo jo pa- 
siuntinys ir pranešė, kad ragana 

su visa kariuomene eina karailai- 
čio suimti ir Sirdelę atimti. Kara- 
laitis, lyg stabo ištiktas, ilgai sto- 
vėjo ir nenorėjo tikėti, kad pamo- 
tė būtų taip padariusi. Ir tik, kai 
pamatė besiartinančią raganos ka- 
riuomenę, liepė rinkti savo drau- 
gus—karius ir gintis nuo raganos. 
Tačiau buvo per vėlu. Karalaičio 
nors narsi, bet mažutė kariuomenė 


"neišlaikė ir Širdelė vėl atiteko į ra- 


ganos rankas. 

Karalaičio apmaudui nebuvo galo 
dėl šitokio piktosios klastingumo. 
Sunkus liūdesys apgulė jo sužeistą, 
krauju pasruvusią krūtinę. Surinko 
savo likusią kariuomene ir pradėjo 
atkaklią kovą. Tačiau Širdelės ne- 
bepajėgė atimti, tik atsiėmė-nedi- 
dutę savo tėvo dalį, kur ir šian- 
dien tebegyvena. Nors maža, bet 
graži ir tvarkinga jo šalis, tik ne- 
apsakomas liūdesys laiko apgau- 
bes visą tą kraštą, kuris žūt būt 
yra pasiryžęs Kūnučio seselę—Šir- 
delẹ atvaduoti. | 

K. Téma. 


Atsikėlę anksti rytą, 


išėjome rugių kirsti. 

2) Muselės 


Birželio 30 d. Šiandien tik tik 
nepražuvau: mano gyvybė ant plau- 
ko jau kabėjo. Draugės prikalbėjo 
mane nulėkti į virtuvę. Tenai esą 


visko pilna, gali gardžiai paėsti, ir 


šiaip įdomu. O aš dar niekad vir- 
tuvėje nebuvau buvusi — tai kaip 
čia nesusigundysi! Išsiruošėme. Te- 
ko išskristi pro langą ir aplėkti 
kuone aplink visą namą — kelias, 
kaip man, jau netrumpas. 

Šit mes jau virtuvėje! Kamba- 
rys» kaip kambarys, — tiktai kar- 
šta nežmoniškai. Kairėje stovi to- 
kia geležinė dėžė, o joje pleška 
ugnis. Sako, kad tai esanti plyta. 
Nagi, sakau, reikia apžiūrėti iš ar- 
čiau, kas čia per daiktas, nors kitos 
musės mane ir atkalbinėjo, — ne- 
lisk, girdi, kur nereikia. 

Prilėkiau, atsitūpiau ant karnizo, 
veiziu. Stovi dangteliais uždang- 
styti puodai, juose kažkas kunku- 
liuoja, ūžia. Priėjo virėja, atidengė 
vieną puodą, ir iš jo toks gardus 
kvapas pasklido, jog aš nebeišken- 
tusi prislinkau arčiau. Staiga pūp- 
telėjo į mane glėbis karštų garų... 
Laimė, kad dar nuo puodo krašto 
spėjau pašokti. Bet tuoj netekau 
sąmonės. Ar ilgai taip mano pra- 
gulėta — nežinau. Bet kai atsikvo- 
šėjau, tai pajutau, kad man ir čia, 
ir čia — visur nuplikyta, vos be- 
galėjau pasikrutinti.. Aplinkui ne- 
buvo nė gyvos musės. 

Tiesa, iš artimo plyšio kyšojo 
tarakono ūsai. Klausiausi jo, kas 
man daryti. Bet jis tinginys tik su- 


niurnėjo kažką sau panosėje ir | 


apsivertė ant kito šono. 

Tiktai 
ma, tai pašliauždama —prisikraus- 
čiau iki valgomojo. 
manė, kad jau po manim. 

Liepos 30 d. Vasaros kaitros. 
Nors mus ir būtinai nori išnaikinti, 
valgomajamė musių vis tik gerokai. 

Mano draugės. 

užrašai 


Ir gyventi šiuo tarpu mums links: 
miau. Aplamai, vasarą gyvenimas. 
labai geras! 

Aš jau tikra suaugusi musė, ir 
net voro nebebijau. 

Vakar mūsų visas būrys išlėkė 
į sodą pasilakstyti. Kaip ten gražu! 
Viskas žydi, bręsta, ant medžių 
kaba paraudę obuoliukai, kriaušės... 

Sodo musės visą laiką suko 
aplinkui, bet su mumis susikibti 
neišdrįso — taip mes stiprios atro- 
dė me. 

Labai smagu atsitūpti prieš sau 
lutę ant plono žolės stiebelio ir 
pamažiukais sūpuotis. Aplink šoki- 
nėja žali ožiukai, bitelės zirzuliuoja, 
skruzdėliukės triūsia. Reikia pripa- 
žinti, gražus Dievo pasaulis! Jei tik 
ne tos paukštytės, kur mus visą 
laiką medžioja, — malonu būtų gy- 
venti tokiame sode... Bet šiaip — 
tik tupėk ir dairykis. 

Išsišnekėjau su vienu mašaliuku. 
Pasirodo, tiems mašaliukams dar 
sunkesnis gyvenimas. Jiems tiesiog 
pavojinga ir į orą pakilti: tuojau 
atskrenda kregždė, pagauna ir pra- 
ryja! Iš tikrųjų, juk tai baisu! 

— Ar patikėsi? — skundėsi ma- 
šaliukas: — bent truputį norėdamas 
palakstyti ir pašokinėti, turi laukti 
prietemos, kol paukščiai aprimsta: 
Tada tik galime pasikelti visu bū- 
riu, ir tai dar reikia dairytis. Bet 
greit ir visai sutemsta, o jau naktį 
nebekoks ir šokimas. 

Vargšai mažiukai! 

Rugpiūžio 20 d. Aiškiai matyt, 
kad jau eina rudeniop. Jau naktys 
ilgos, vakarai riuobodūs... Miegame 
ligi apkvaišdamos, kol kojos nu- 


tirpsta ir galvą ima skaudėti. Bet 
dienomis dar pusė bėdos. Saulė 
tokia karšta, gera, maloni. O jau 


sode kas dedasil.. Vaismedžiai tie-- 
siog stena apsunke ir atsargiai lai- 
ko vaisiais lūžtančias šakas. Dabar 

aš mėgstu popietėmis išlėkti oran, 
atsitūpti ant palangės, tupėti ir gé- 
rėtis sodu... 

Vakarais žmonės 
ėmė degioti tokias labai šviesias 
lempas, nuo kurių paskui akis 
skauda. Ir kam to reikia? (Geriau 
eitų, kaip kad mes, sulig prietema 
gulti, o su saule keltųsi. O šiaip tai 
ir mums tenka prie jų taikintis — 
laukti, kol sėda vakarieniauti. 

Kai kurios mano draugės įsi- 
manė landžioti virtuvėn: tenai pa- 
valgo, o paskui grįžta į valgomąjį 
ir drimba miegoti... Bet aš nemėg- 
stu tokios netvarkos. Ar negeriau 
vakarieniauti kaip pridera, prie 
stalo, kame viskas gražiai paduo- 
dama, negu graibstyti virtuvėje kąs- 
nelius kartu su katėmis? 

Beje, aš dabar jau suaugusi, 
tikra senė musė, galvoju apie rim- 
tus dalykus ir nebemėgstu išdy- 
kauti. Tegu sau jaunimas linksmi- 
nasi, o mums laikas jau ir surim- 
tėti. Vakar susipažinau su skruz- 
dėle. Įdomus jų gyvenimas, visą 
laiką darbas ir darbas... O reikia 
vis dėlto prisipažinti, jog mes, 
musės, nieko dora ir neveikiame 
per visą gyvenimėlį. Gaila, bet taip 


yra. . 
Rugsėjo 26 d. Puikus 


kambariuose 


gražus 

rudenėlis. Po orą draikosi voratin“ 
kliai, tartum baltos gijos. Ak, taip» 
tie voratinkliai, tartum baltos gi- 
jos. Ak, taip, tie voratinkliai! Juk 
mūsų baisusis galvažudys voras, 
kuris gyveno viršuj spintos, jau 
pražuvo: jį iššlavė kartu su dulkė- 
mis. Taip jam ir reikia. O ar čia 
seniai mes pulkais eidavome jo 
erzinti, kvatodamos pilvus susiė- 
musios. Ech, vaikyste, vaikyste, 
kur tu?! 

Spalių 70 d. Dienų dienomis 
smulkus lietus. Valgomojo langai 
uždangstyti. Sodo medžiai linkčioja 
šakas ir barsto pageltusius lapus, 
vaisių seniai jau nebėr. 

Liūdna, ilgu ir mums muselėms. 

Spalių 530 d. Šit ir pabaiga gy- 
venimo. Jaučiu, kaip mane visą 
ima sunkus miegas... Tai prieš žie- 
mą. Mes visos vos pasivelkame, 
vos prie stalo prišliaužiame paval- 
gyti, o paskui glaudžiamės viena 
prie kitos lubose. Kasdien mūsų 
lieka vis mažiau ir mažiau. Tai 
viena, tai kita, žiūrėk ir leptelėja 
kaip kamuoliukas žemėn, o tenai 
šluota ramiausiai braukia jas kartu 
su dulkėmis į šiukšlių dėžę. Greit 
jau ir mano eilė... Sudiev, saulute! 
Sudiev, karšta vasarėle! Sudiev, 
linksmasai sodeli! 


OTOLO; 
Po darbelių 


Aukso saulelė jau nusirito, 
Miega paukšteliai, tyli jų dainos. 
Danguj žvaigždelės visos nušvito, 
Nemune visos mirga ir mainos. 
Snaudžia gėlelės, svyra galvelės, 
Ilsisi miego medžiai, žolelės. 
Ir tu, broleli, mūs artojėli, 
Mik, — tepasilsi tavo rankelės. 


K. Tėma. 

Grybauti... 


Vos saulutė užtekėjo, 
Vos rasa nukrito, 

Mūs mažų vaikų būrelis 
Pagrybaut nuvyko. 


Bėga rinkti raudonikių, 
Lepšių, baravykų, 
Voveruškų, umėdėlių 
Ir kitokių grybų. 


Pilnus krepšius prisirinkę 
Skuba į takutį, 

Neša rodyt savo grybus 
Kiekvienas motutei. 


Vyt. Steponėnas. 


UTI) 


Kaip Jurgelis įstojo 


— Mama, važiuosiu ir aš ton 
gimnazijon,—kalbėjo Jurgelis savo 
motinai. 

— Eik tu, vaikeli, kaip tu jon 
nuvažiuosi. Aš ir pinigų tau keliui 
neturiu, ir tinkamesnio drabužio 
aprengti. 

— Kad aš taip noriu, taip labai 
noriu, taip labai noriu! 

— Ten ir egzaminai reikės lai- 
kyti. Vargu tu juos išlaikysi. 

— Mama, aš išlaikysiu. Išlaiko 
daugelis — kodėl man neišlaikyti. 
Mama, tik leisk man važiuoti. Aš 
pats pasieksiu Vilnių. Pats surasiu 
gimnaziją. Manimi niekam nereiks 
rūpintis. . 

— Vaikeli mano baltasai, Vil- 
nius toks didelis miestas, kad tu 
jame prapulsi. 

— Vieni niekai, mama, aš visą 
Vilnių iš plano jau pažjstu. Rasiu, 
kur man tiktai reikės. 

Ilgai taip spyrėsi vaikas, ilgai spy- 
rėsi ir motina. Jos širdis mokslams 
buvo užkietėjusi. Prieš kokį dvyli- 
ką metų leido taip pat moksluos- 
na vyresnįjį, kuris tuos mokslus 
baigė, kuri prarijo žiaurių žmonių 
norai. Todėl ji bijosi ir dėl šito. 
Jos širdis sūnaus krauju pasruvu- 


si. Gal ir jœ tokia, gink Viešpatie» 
laimė laukia. Gal ir jam tos pa- 
čios kančios jau seniai paruoštos. 
O kas tada jai motinai — vienai 
tokiam plačiam ir dideliam pasau- 
ly, pasenusiai, išvargusiai. Bet Jur- 
gelis vis nesiliauna prašęs, rankas: 
ir veidą. bučiavęs ir glamonėjęs. 

— Važiuok, vaikeli, — pagaliau, 
ašarodama sutinka motina, — tik 
besimokydamas galvok viena , kad 
Vlado laimė tavęs neturi ištikti, 
kad pirmų pirmiausia turi tu mo- 
tiną, kuri jau visiškai išvargusi ir 
pailsusi. 

— Gerai, mama, aš viską atsi- 
minsiu, aš apie viską galvosiu, aš: 
nieko neužmiršiu. Dėkui, labai dė- 
kui, — džiaugsmu nenutverdamas 
bučiavo Jurgelis motinos veidus, 
— dėkui. 


* 


Rytuose brėško žaros, pabudė: 
vėlyvieji rudens paukščiai sveiki- 
no tekančią saulę, Jurgelis jau se- 
niai nemiegojo. Krapštinėjosi apie 
žuvusio brolio dviratį, žadžiu, visu 
rimtumu ruošėsi kelionėn. 

— Tu, vaikeli, nenuvažiuosi to- 
kio kelio,—abejojo motina. 

— Juokai!-—Jurgelio balse bu- 
vo tiek pasirįžimo, kad motinos 
abejojimas žymiai susilpnėjo. 

Jau visiškai apdienojus, saulei 
pro retus debesis bebrendant mė- 
lyno dangaus aukštybėmis, Jurge- 
fis atsisveikino motiną ir leidosi 
kelionėn. 


* 


Gimnazijoje rado apie trisde- 
šimt už save mažesnių vaikų, ke- 
lis mokytojus ir šiaip keletą žmo- 
nių. Visi sustoję prie margų mar- 
muro laiptų. Laukia pono direk- 
toriaus, kuris atėjęs paskaitys, kam 
leista, o kam neleista laikyti sto- 
jamieji egzaminai. Jurgelis . girdi 
kažkurį vaiką pusbalsiu sakantį: 

— Jau ateina. 


Mato einantį aukštą poną, ran- 
koje gniūžtę popierių nešantį. Tai 
ponas direktorius. Visų akys į jį 
nukrypsta. Visi klauso ką jis pa- 
sakys. Išskečia jis popierio lapą ir 
skaito pavardes ir vardus tų, ku- 
riems leista laikyti rudens stoja- 
mieji egzaminai. Jurgelis, kvapą 
sulaikydamas, klausosi. Jo nėra ir 
nėra. Gal ir nebus, galvoja. Jau 
baigė skaityti. Keli vaikai, matyt 
nmeišskaityti, apspinta poną direk- 
torių. Tas aiškina aniems, kodėl 
jų prašymai nepatenkinti. Vieno 
buvęs be deklaracijos, kito be gi- 
mimo metrikų, trečias esąs per- 
senas. Jurgelis taip pat paklausė, 
kodėl jo prašymas neišklausytas. 

— Jurk... Jurk... Jurk.. — ieš- 
kojo lape ponas direktorius Jur- 
gelio pavardės, — a, taip, — pasakė 
radęs, — negautas atsakymas iš ku- 
ratorijos. 

— Kuratorija, kuratorija,—svai- 
go Jurgeliui nuo šių žodžių galva, 
— tai kur dabar toji kuratorija?... 

Kažkas stovėjusių jam paaiški- 
no. Ten ir ten, tokion ir tokion 
gatvėn reikią nueiti ir atsiklausti. 


* 


Visas sušilęs Jurgelis sugrįžo 
iš kuratorijos. Kažkas paklausė jį: 
— Na, ką tau ten pasakė? 

= — Tai, jau galima. 

— Reikia pranešti apie tai po- 
nui direktoriui, — norėjo padėti 
viena panelė. 

— Tai.. aš pats... 


* 

Vieni vaikai džiaugėsi išlaikę, 
kiti verkė. Jurgelis pyko. Jau ku- 
ris metas, o jis vis dar kankina- 
mas, visa jo grupė jau atleista, o 
jis dar paliekamas. Pagaliau, apie 
pusę trečios pranešama, kad visi 
sueitų i klasę. Ponas direktorius 
vėl skaito iš lapo. Jurgelis tik gir- 
di: „tinki“, „netinki“. Pagaliau, iš- 
girsta, kad ponas direktorius sako: 

— Jurkūnas Jurgis... Jurkūnas... 
tinki. ; 

— Dabar pasiekiau gimnaziją 
— sušnabžda jis. ` 

r. 


Plauk, dainele! 


Plauk, dainele, mūs padange 
Po plačiąją mūsų šalį, 

Meile žaidinki krūtinę 

Tų, kurie atbust negali. 


Vyt. Steponėnas. 

— Miels Sarguti, man mamelė 
Liepė pusryčiams grybelių 
Parinkt, tad eiva dviese, — 
Su tavim drąsiau miške! 


ARSTE ZAE O AUTE SOT TAN ITA IUI 
E NI o VN NA Ia Da 
AA "LD TORAS) A. 474 SU) 
lg ; 1 i) i 4 d VA 
W) l. M k 7. Vina A 

7 ži Ti 57 


3a 


o k 


r 
|| 


Po trumputės valandėlės 
Pasiekė jie beržynėlį, 
Auga grybų čia apščiai — 
Ignas žino tat gerai. 


Taip prabilo į šunaitį 

Ignas, kurs klusnus bernaitis 
Buvo, ir abu draugai 

Eina pagrybaut linksmai. 


||| 


paiman 


Pilną krepšį mūs vyrukas 
Grybų pririnkęs, pasuko 
Į namus. Mama už tai 
Jį pagyrė nuoširdžiai. 


LA 

Amerikos 


Ilgus amžius žmonės manė, 
ad viso tėra tik trys pasaulio da- 
lys: Europa, Azija ir Afrika. Ir tik 
pačiame XV amžiaus gale buvo 
atrasta Amerika ir dar vėliau Au- 
stralija. Naujai atrastos pasaulio 
dalys gavo bendrą Naujojo Pasau- 
lio pavadinimą. Senosios pasaulio 
dalys buvo Senuoju Pasauliu va- 
dinamos. Kodėl gi taip vėlai buvo 
atrasta Amerika? Tam buvo daug 
priežasčių. Mat, Ameriką nuo Eu- 
tropos skiria milžiniškas Atlanto 
vandenynas. Tad pavojinga yra 
leistis plaukti per beribius plotus 
mažais laivais. Be to, žmonės ne- 
turėjo prietaisų, su kurių pagalba 
būtų galima sužinoti, kur yra rytai, 
vakarai, šiaurė ar pietūs. Kompa- 
sas, kuris mūsų laikais tėra labai 
paprastas daiktas, turėjo milžinišką 
‘naujų kraštų atradimo istorijoje 
reikšmę. Jis buvo senai žinomas 
Kinijoje, tačiau į Europą atkeliavo 
Kryžiaus karų laikotarpiu. Riteriai, 
kurie kovojo Palestinoje, pirmieji 
pastebėjo nepaprastą magneto 
strėlės ypatybe. Griždami Europon, 
jie parsivežė su savimi kompasą, 
kurį vėliau jūrininkai pritaikė ke- 
lionėse po jūras. Be to, tais laikais 
žmonės buvo įsitikinę, kad mūsų 
žemė nėra rutulys, bet didelė plokš- 
tuma, didelių vandenynų iš visų 
pusių apsupta. Tų laikų žmonių 
manymu, už tų vandenynų yra tuš- 
tuma, neturinti galo ir krašto. Visa 
tai buvo priežastimi, kad žmonės 
megalvojo apie naujų pasaulio da- 
lių suradimą. 

Ilgainiui patobulėjo ir laivų sta- 
tyba. Laivai buvo statomi gana 
dideli, stiprūs, burių varomi, ir ga- 
Jèjo net milžiniškoms audroms at- 
sispirti. Turėdami gerus laivus ir 
mokėdami kompasu naudotis, jū- 
Tininkai išdrįsdavo leistis į tolimes- 
mes Atlanto vandenyno keliones. 

atradimas 


Bet nebuvo dar drąsuolių, norin- 
čių įsitikinti, kas yra anapus Atlan- 
to vandenyno. lr tik XV amžiuje, 
Italijoje Genujos mieste atsirado 
tokis drąsuolis, kuris išdrįso pano- 
rėti sužinoti, kas yra kitoje Atlan- 
to pusėje. Tai buvo Krištapas Ko- 


Krištapas Kolumbas. 


lumbas, kuris už tai yra laikomas 
vienu didžiausių žmonijos istori- 
joje vyrų. Pasiklausykime jo gyve- 
nimo pamokinančios istorijos, pil- 
nos vargų, kančių, bet podraug ir 
garbės. 

Kolumbas gimė 1456 m. Jo tė- 
vas buvo neturtingas  audėjas. 
Krištapas nelinko prie to darbo. 
Nuo pat mažens knyga buvo jo 
geriausias draugas. Ypač viliojo jį 
kelionių ir naujų kraštų aprašymai. 
Tad, vos keturiolika metų teturė- 
damas, jis stoja tarnybon į laivą 
ir leidžiasi plaukti jūromis. Išilgai 
ir skersai išplaukiojęs Viduržemio 
jūrą, Kolumbas pateko pirmą kar- 
tą į Atlanto vandenyną. Ilgų po 
Afrikos pakrantes kelionių metu, 
berymodamas ant laivo paviršiaus 
ir  besigrožėdamas stebuklingai, 
nuostabiai gražiomis atogražų nak- 

timis, žėrinčiu miliardais žvaigž- 
džių dangumi, mirgančiu, banguo- 
jančiu Atlantu, jis sugalvojo di- 
delį žygį padaryti — perplaukti 
pilną paslapčių Atlantą. Jis manė, 
tiesa, klaidingai, kad perplaukda- 
mas Atlantą rasiąs ten Indiją. 

Tai turėjo būti, pasak Kolumbo, 
trumpiausias į Indiją kelias. 

Kolumbas buvo neturtingas. 
Tokia pavojinga kelionė suruošti 
kaštuoja labai daug. Kolumbas 
kreipiasi tuo reikalu pas Portuga- 
lijos karalių, išdėsto jam savo pla- 
mą ir tokios kelionės naudą. Bet 
šis atsako. Tada Kolumbas kreipė- 
si pas Prancūzijos, o vėliau pas 
Anglijos valdovus. Bet visur drąsi 
Kolumbo mintis nebuvo suprasta. 
Aštuoniolika metų Kolumbas ieš- 
kojo laivų tai kelionei. Daug neri- 
mo ir nemigo nakčių teko Kolum- 
bui praleisti. Kaip amžinas žydas, 
klajojo jis iš vieno krašto kitan, 
aiškindamas savo planą ir įtikinė- 
damas jo teisingumą ir naudin- 
gumą. Bet visur lydėjo jį pasity- 
čiojimas, panieka ir net vėliau per- 
sekiojimas. Ir tik 1492 m. pavyko 
Kolumbui tikslas pasiekti. 

Ispanijos karalienė izabelė su- 
tiko pamėginti. Ji ir trys broliai 
pirkliai Pinconai davė tai išvykai 


suruošti reikalingus pinigus. 1492 
metų vasarą rugpiūčio mėnesį iš- 


Kolumbo laivai, 


plaukė Kolumbas ieškoti naujo į 
Indiją kelio. Kolumbui buvo duota 

trys maži ir seni laivai. Jų įgulą 
sudarė 90 jūrininkų ir broliai Pin- 
conai. Maisto ir vandens buvo 
paimta tiek, kad pakaktų visiems 
metams. Vėjas išpūtė bures, ir lai- 
vai, kaip baltos gulbės, pasileido 
plaukti žydriomis Atlanto bango- 
mis. Kelionės pradžioje jūrininkai 
buvo ramūs. Ilgainiui ėmė reikštis 
nepasitenkinimas. 

Pradžioje jis buvo mažas, bet 
paskui vis augo ir stiprėjo, paga- 
liau, virto atviru prieš Kolumbą 
maištu. Jūrininkus baugino pra- 
džioje vėjai, kurie pūtė visą laiką 
tik viena kryptimi. Mat, jie galvo- 
jo, kad esant tokiems vėjams jie 
negalės grižti. Vėliau jie pateko į 
tokią vandenyno vietą, kur augo 
daug jūros žolių. Jūrininkai matavo 
ten vandenyno gelmę, tikėdamiesi 
rasti negiliai dugną. Deja, tėn van- 
denynas pasirodė esąs labai gilus. - 
Tokia žolių jūra teko plaukti Ko- 
lumbo laivams visą savaitę ir vis 
jai galo ir krašto nebuvo. Bet Ko- 
lumbui vargais negalais pavyko 
jūrininkus įtikinti plaukti toliau ta 
pačia kryptimi. 

Vieną naktį Kolumbas stovėjo 
susin:ąstęs ant laivo denio. Įvai- 
rios mintys viena po kitos pynėsi ir 
maišėsi jo galvoje. Prisiminė jam 
jo varginga jaunatvė, ilgametės pa- 
stangos gauti tai išvykai laivus... 
Ir štai dabar, kada tos kliūtys nu- 
galėtos, kada, rodėsi, tas tikslas 
taip arti, ranka beveik pasiekia- 
mas, kilo jūrininkų maištas. Ko- 
lumbas suprato gerai, kad jau an- 
trą kartą, kilus jūrininkų pasiprie- 
šinimui, teksią nusileisti ir grįžti, 
nieko nelaimėjus, atgal. Skausmo, 
apmaudo ašaros suvilgė Kolumbo 
akis, beviltiškai žiūrinčias į vaka- 
rus. Staiga kažkas, tarytum laužo 
ugnis, sušvito vakaruose. Argi tai 
būtų žemė? Taip. Tai buvo žemė? 

(b.- d) 

Sunkus darbas — tas 
mokslas 


TRUPINĖLIAI 


Grūdų sandėliai požemyje 


Gyviai, kurie minta grūdais, pa- 
jutę, kad ūkininkai nupiautus javus 
tuojau veš namo, stengiasi apsirū- 
pinti maisto atsarga žiemai. Ypač 
rugius piaunant ir jau nupiovus, 
labai didelis darbymetis būna trum 
pauodegėms lauko pelytėms. 


Daugumas pelyčių, kad arčiau 
būtų nešioti joms grūdai, išsirausia 
sau urvelius tiesiog po pat gubo- 
mis. Sandėlyje įsitaiso miegamąjį, 
patalą išklostydamos minkšta šilta 
žole, ir bent kelis maisto sandėliu- 
kus. Į tokius namelius su sandė- 
liukais esti bent penki, šeši Įėjimai. 
Sandėliuose prie vieno tokio name- 
lio susineša kokius 4— 5 kilogra- 
mus grūdų. Kadangi vieno ūkininko 
laukuose tokių sandėlių esti šimtai 
arba net tūkstančiai, tai tokios ma- 
žos pelytės privagiliauja iš ūkinin- 
ko labai daug grūdų, padarydamos 
jiems didelį nuostolį. 


Leidėias atsakomasis redaktorius Liudvikas Cicėnas, 


VARPELIS Nr. 19 


ŽAIDIMAI 


Avižų pirkti 

Visi žaidėjai susėda į eilę. Jie— 
šeimininkai. Vienas išrenkams pir- 
kliu. Pirklys, atsisėdęs ant mažos 
kėdelės, joja iš eilės pas kiekvieną 
šeimininką pirkti avižų. Pirklys, nu- 
pirkęs avižų, duoda šeimininkui pi- 
nigų, sakydemas: „Še tau pinigų, 
už juos nusipirk ką norėsi, tik ne- 
sakyk trijų žodžių: juodo, balto, 
ne". Ir taip pirklys nuperka avižas 
iš kiekvieno šeimininko ir kiekvie- 
nam, duodamas pinigus, uždrau- 
džia sakyti kitus tris žodžius. Pa- 
skui pirklys grįžta pas pirmąjį šei- 
mininką ir klausia: „Ką pirkai už 
mano duotus pinigus?" Kai išgir- 
sta atsakymą, pradeda toliau taip 
Klausinėti, kad šeimininkas privers- 
tas būtų ištarti vieną uždraustų 
žodžių. Tokį žodį ištaręs, šeiminin- 
kas duoda fantą, o pirklys važiuoja 
kamantinėti kitą šeimininką. 

aidimas pasibaigia, kai visus 
fantus visi žaidėjai išsivaduoja 


OO LO OKL MO Oo o lo lol oj oio | 


Vaikų šypsenos 


Dėl mažmožio bara 


Jonelis berašydamas paliejo ke- 
lis lašus rašalo ant staltiesės. Mo- 
tina pradėjo jį barti. Jonelis nuste- 
bęs sako: 

— Močiute, nepyk dėl tokio 
mažmožio. Juk aš paliejau tik pora 
lašelių rašalo. 


LAIŠKŲ DĖŽUTĖ. 


M. Pumpučiui. Gavome, ačiū. Ką 
galėsime, įdėsime. Labai mums malonu, 
kad mūsų Tamsta neužmiršti. Prašome 
ir toliau mus remti. 


Vilnius „R UCH“ spaustuvė 


